ddrg/super_eurlex huggingface dataset:
KIRJALLINEN KYSYMYS E-1408/02 esittäjä(t): Bart Staes (Verts/ALE) neuvostolle. Yhteisön patenttia koskeva kieliregiimi.



Virallinen lehti nro 309 E , 12/12/2002 s. 0119 - 0119



KIRJALLINEN KYSYMYS E-1408/02 esittäjä(t): Bart Staes (Verts/ALE) neuvostolle (22. toukokuuta 2002) Aihe: Yhteisön patenttia koskeva kieliregiimi Euroopan parlamentti menetti 10. huhtikuuta 2002 viimeisen mahdollisuutensa kehottaa neuvostoa laajentamaan yhteisön patenttia koskevan kieliregiimin kaikkiin EU:n virallisiin kieliin. Commissie Cultureel Verdrag Vlaanderen-Nederlandille (Flanderin ja Alankomaiden kulttuurikomitea) osoitetussa kirjeessään Belgian liittovaltion ulkoministeri Louis Michel ilmoitti, että hän ymmärtää täysin, miksi tämä komitea pitää tärkeänä, että flaamia voitaisiin käyttää muiden kielten rinnalla yhteisön patenttivirastossa. Lisäksi hän ilmoitti, että heti kun puheenjohtajavaltio Espanja on tehnyt tästä konkreettisia ehdotuksia, komission yksiköt pitävät erityisen koordinaatiokokouksen, jotta Belgian kanta voidaan muotoilla niin, että siinä otetaan huomioon flaamilaisen yhteisön kysymykset. 1. Pitääkö neuvosto tätä ehdotusta yhteisön patentin kieliregiimiksi yhteensopivana yhteisökielten syrjimättömyysperiaatteen kanssa? Jos näin on, miten se perustelee hollannin, kreikan, suomen, portugalin, ruotsin ja tanskan poissulkemisen? Jos näin ei ole, miten se aikoo toimia kuuden virallisen kielen syrjinnän estämiseksi? 2. Aikooko neuvosto myös tulevaisuudessa valvoa, että tällaista syrjintää ei tapahdu, vaikka suunnitellun kielivalinnan perusteella se saakin laajan demokraattisen enemmistön sekä Euroopan parlamentissa että muissa EU:n toimielimissä? 3. Voiko neuvosto ilmoittaa, onko puheenjohtajavaltio Espanja nyt tehnyt nämä konkreettiset ehdotukset? Vastaus (3. lokakuuta 2002) 1. Neuvosto sai tietää 10. huhtikuuta 2002 Euroopan parlamentin ehdottamista tarkistuksista yhteisöpatenttia koskevaan ehdotukseen neuvoston asetukseksi, mukaan lukien sen kielijärjestelyihin. Neuvosto ei vielä ole tarkastellut yksityiskohtaisesti näitä tarkistuksia. 2. Syrjimättömyysperiaatteen osalta neuvosto muistuttaa, että Barcelonan Eurooppa-neuvosto julisti, että Yhteisön patentin olisi oltava tehokas ja joustava väline, joka on yritysten käytettävissä kohtuuhintaan; samalla olisi noudatettava oikeusvarmuuden ja jäsenvaltioiden välisen syrjimättömyyden periaatteita sekä huolehdittava korkeasta laadusta. Neuvosto jatkaa tämän toimeksiannon puitteissa yhteisöpatenttijärjestelmän tarkastelua, myös sen kielijärjestelyjen osalta. 3. Neuvosto käsitteli istunnossaan 21. toukokuuta 2002 puheenjohtajavaltion esittämää ehdotusta yhteiseksi poliittiseksi lähestymistavaksi yhteisöpatentin pääperiaatteista ja tärkeimmistä piirteistä mukaan lukien kielelliset järjestelyt. Asian käsittelyä on päätetty jatkaa tämän yhteisen poliittisen lähestymistavan pohjalta. Neuvosto tarkastelee asian käsittelystä poikivan kokonaispaketin tasapainoa valvoakseen, että lopullinen kokonaisratkaisu olisi Eurooppa-neuvoston kriteerien mukainen ja vastaisi yritysten tarpeita.
KIRJALLINEN KYSYMYS E-1372/02

esittäjä(t): Bob van den Bos (ELDR) neuvostolle

(14. toukokuuta 2002)

Aihe: Euroopan unionin ja Burman väliset suhteet

Euroopan unionin yhteistä kantaa Burmasta on tarkasteltava uudelleen ennen 29. huhtikuuta.

Burman tilanne on edelleen huolestuttava: ihmisoikeuksien ja demokratian perusvaatimuksia ei oteta edelleenkään huomioon. Viime kuukausien aikana sotilasjuntan (State Peace and Development Council, SPDC) ja opposition (National League for Democracy, NLD) välisissä salaisissa neuvotteluissa ei ole edistytty. Vähintään 1 500 poliittista vankia on edelleen telkien takana ja pakkotyövoimaa käytetään yhä Burman eri alueilla. Valtion lukuisat etniset vähemmistöt eivät vieläkään osallistu olojen vakauttamisprosessiin.

1. Jakaako neuvosto sen näkemyksen, jonka mukaan Euroopan unionin on pidettävä voimassa tämänhetkinen yhteinen kanta, jos Burman ihmisoikeustilannetta ja edellä mainittujen alojen epäkohtia ei paranneta? Jos neuvosto ei jaa tätä näkökantaa, miksi se ei jaa sitä?

2. Onko neuvosto valmis suosittamaan Burman sulkemista pois Euroopan ja Aasian huipputapaamisesta syyskuussa? Jos neuvosto ei suosita Burman sulkemista pois, miksi se ei sitä suosita? Jos se suosittaa, miten se aikoo perustella sitä?

3. Kansainvälinen työjärjestö ILO kehotti vuoden 2000 loppupuolella maailman kaikkia valtioita ja niiden työntekijä- ja työnantajajärjestöjä tarkastelemaan uudelleen suhteitaan Burmaan maan avoimen ja mittavan pakkotyövoiman käytön vuoksi. Onko neuvosto valmis ryhtymään mahdollisimman pian toimiin, jotta muut aasialaiset valtiot eivät vaikuttaisi ILO:n kannan lieventämiseen? Jos neuvosto on tähän valmis, miten se aikoo varmistaa tämän?

Vastaus

(3. lokakuuta 2002)

Kuten arvoisa parlamentin jäsen tiennee, neuvosto jatkoi 22. huhtikuuta kuudella kuukaudella Burmaa/Myanmaria koskevan yhteisen kantansa voimassaoloaikaa. Sittemmin se on pannut tyytyväisenä merkille Daw Aung San Suu Kyin vapauttamisen kotiarestista 6. toukokuuta. Neuvosto

uskoo hänen vapauttamisensa osoittautuvan merkittäväksi ainoastaan, jos se johtaa nopeampaan ja todelliseen edistymiseen kohti kansallista sovintoa, ihmisoikeuksien kunnioittamista mukaan lukien poliittisten vankien vapauttaminen, vähemmistöjen hyväksikäytön lopettamista ja demokratian palauttamista Burmassa/Myanmarissa. Uudistaessaan EU:n yhteisen kannan lokakuussa 2001 neuvosto päätti harkita tämän yhteisen kannan tarkistamista heti, jos tilanteen kehitys Burmassa/Myanmarissa sitä vaatii. Tämä päätös on edelleen voimassa.

Kansainvälisen työjärjestön (ILO) kokouksessa kesäkuussa 2002 Espanjan edustaja pani EU:n ja liitynnäisjäsenten puolesta tyytyväisenä merkille ILOn tilapäisen yhteyshenkilön nimittämisen Burmaan/Myanmariin. Kokouksessa ilmaistiin kuitenkin huoli siitä, että uudistuksia on vielä tekemättä huomattavan paljon pakkotyön lopettamiseksi pysyvästi. Ottaen huomioon saavutetun edistyksen vähäisyyden EU pani merkille, että mahdollisuus harkita ILOn Burman vastaisten toimien poistamista vaikuttaa olevan hyvin vähäinen.

Burma/Myanmar ei ole Aasian ja Euroopan huippukokouksen (ASEM) jäsen, joten se ei osallistu ASEMin huippukokoukseen syyskuussa.
KIRJALLINEN KYSYMYS P-1936/02 esittäjä(t): Olivier Dupuis (NI) komissiolle. Georgia.



Virallinen lehti nro 028 E , 06/02/2003 s. 0158 - 0158



KIRJALLINEN KYSYMYS P-1936/02 esittäjä(t): Olivier Dupuis (NI) komissiolle (26. kesäkuuta 2002) Aihe: Georgia Komission vastauksessa kysymykseen H-0372/02(1) on pitkä luettelo Georgiaa vaivaavista vakavista ongelmista. Eikö komissiokin ole sitä mieltä, että jos nykyisille ehdokasvaltioille ei olisi annettu selkeitä toiveita jäsenyydestä ja jos niiden kanssa ei olisi käynnistetty jäsenyysneuvotteluja, myös näissä maissa olisi syntynyt yhtä vakavia ellei pahempiakin tilanteita? Eikö ole niin, että komission antamia varoituksia pidetään todennäköisesti pikemminkin vain retoriikkana tai tekosyinä ja että ainoa poliittinen vastaus Georgian nykytilanteeseen, ja nimenomaan sellainen vastaus, jossa otetaan huomioon sekä Georgian että EU:n intressit, on se, että EU ottaa Georgian viipymättä ehdokasvaltioiden joukkoon ja laatii tiiviissä yhteistyössä Georgian viranomaisten kanssa uudistusaikataulun, joka mahdollistaa Georgian mahdollisimman pikaisen liittymisen Euroopan unioniin? (1) Kirjallinen vastaus 11.6.2002. Christopher Pattenin komission puolesta antama vastaus (22. heinäkuuta 2002) Parlamentin kesäkuussa 2002 pidetyn istunnon kyselytunnilla suulliseen kysymykseen H-0372/02 annetussa vastauksessa esitetyistä syistä komissio katsoo, että Georgian mahdollista EU-jäsenyyttä tai jäsenyysehdokkuutta ei vallitsevissa olosuhteissa ole aiheellista käsitellä edes teoreettisella tasolla.
KIRJALLINEN KYSYMYS E-1716/02 esittäjä(t): Carlos Coelho (PPE-DE) komissiolle. Luettelo virkamiehistä.



Virallinen lehti nro 028 E , 06/02/2003 s. 0130 - 0130



KIRJALLINEN KYSYMYS E-1716/02 esittäjä(t): Carlos Coelho (PPE-DE) komissiolle (13. kesäkuuta 2002) Aihe: Luettelo virkamiehistä Viitaten kirjalliseen kysymykseen E-3033/01(1), voiko neuvosto toimittaa luettelon, josta ilmenee komissiossa työskentelevien virkamiesten kokonaismäärä, erityisesti ura-alueiden A ja B ja eri palkkaluokkien henkilömäärä ja kansalaisuus? (1) EYVL C 115 E, 16.5.2002, s. 216. Neil Kinnockin komission puolesta antama vastaus (11. heinäkuuta 2002) Parlamentin jäsenelle ja parlamentin pääsihteeristölle lähetetään taulukko, josta ilmenee komission A- ja B-ura-alueiden henkilöstön jakauma 1. kesäkuuta 2002 kansalaisuuden, ura-alueen ja palkkaluokan suhteen, kuten henkilöstösäännöissä määritellään.
KIRJALLINEN KYSYMYS E-0419/02 esittäjä(t): Jonas Sjöstedt (GUE/NGL) komissiolle. Toimielinuudistuksia valmistelevasta konventista aiheutuvat kustannukset.



Virallinen lehti nro 028 E , 06/02/2003 s. 0015 - 0015



KIRJALLINEN KYSYMYS E-0419/02 esittäjä(t): Jonas Sjöstedt (GUE/NGL) komissiolle (21. helmikuuta 2002) Aihe: Toimielinuudistuksia valmistelevasta konventista aiheutuvat kustannukset Voiko komissio antaa selvityksen Euroopan tulevaisuutta suunnittelevan valmistelukunnan (konventin) aiheuttamista kokonaiskustannuksista ja siitä, mistä budjettikohdista nämä kustannukset maksetaan. Lisäksi pyydetään selvitystä siitä, minkä osan näistä kustannuksista maksavat neuvosto, komissio, Euroopan parlamentti ja jäsenvaltiot. Michaele Schreyerin komission puolesta antamayhteinen vastauskirjallisiin kysymyksiin E-0139/02, E-0337/02 ja E-0419/02 (15. toukokuuta 2002) Euroopan parlamentti, neuvosto ja komissio hyväksyivät 28. helmikuuta 2002 toimielinten sopimuksen, jossa ne sopivat Euroopan unionin tulevaisuutta käsittelevän valmistelukunnan toimintaan liittyvistä rahoitusosuuksistaan. Sopimus perustuu valmistelukunnan arvioituun talousarvioon, jonka on määrä olla 4 miljoonaa euroa ensimmäisen varainhoitovuoden aikana (eli maaliskuusta joulukuuhun 2002). Tämä määrä siirretään unionin yleisestä talousarviosta sen ulkopuoliseen erityisrahastoon. Rahoitusosuudet jakautuvat seuraavasti: - 1 miljoonaa euroa pääluokasta I (Euroopan parlamentti), - 0,4 miljoonaa euroa pääluokasta II (neuvosto), - 2,6 miljoonaa euroa pääluokasta III (komissio) osa A. Nämä määrät vastaavat 0,1 prosenttia kunkin toimielimen hallintomenoista, eläkkeet poisluettuina. Budjettivallan käyttäjä hyväksyi 28. helmikuuta 2002 lisätalousarvion, jolla perustettiin tarvittavat budjettikohdat ja toteutettiin määrärahasiirrot, joita tarvitaan rahoitusosuuksien suorittamiseksi rahastoon. Toimielinten hyväksymien sääntöjen mukaan valmistelukunnan talousarvio vahvistetaan sen pääsihteerin ehdotuksesta Euroopan parlamentin, neuvoston ja komission annettua suostumuksensa. Valmistelukunnan talousarvioon eivät periaatteessa sisälly valmistelukunnan jäsenten (valmistelukunnan puheenjohtajistoa lukuun ottamatta) matka- ja majoituskustannukset, joista vastaavat Euroopan parlamentti, jäsenvaltiot sekä valmistelukunnassa edustettuina olevat ehdokasmaat, eivätkä valmistelukunnan sihteeristön palkat, jos kyseiset toimihenkilöt on siirretty tehtävään unionin toimielimistä. Talousarvioon eivät myöskään sisälly eräät kokousinfrastruktuuriin liittyvät kustannukset (tulkkaus, käännöspalvelut, rakennukset ja avustava henkilöstö), joista vastaavat valmistelukunnan kokouksia isännöivät toimielimet.
KIRJALLINEN KYSYMYS E-2015/02 esittäjä(t): Carlos Bautista Ojeda (Verts/ALE) komissiolle. Gibraltarin kehittämissuunnitelma.



Virallinen lehti nro 309 E , 12/12/2002 s. 0186 - 0187



KIRJALLINEN KYSYMYS E-2015/02 esittäjä(t): Carlos Bautista Ojeda (Verts/ALE) komissiolle (9. heinäkuuta 2002) Aihe: Gibraltarin kehittämissuunnitelma Onko komissio tietoinen, millä tasolla Yhdistyneen kuningaskunnan ja Espanjan välillä käydään neuvotteluja Gibraltarin itsenäistymisestä ja miten pitkällä nämä neuvottelut ovat? Jos neuvotteluissa ei päästä tulokseen, aikooko komissio silti toteuttaa Gibraltarilla rakenne- ja koheesiorahastosta rahoitettavan kehityssuunnitelman? Liittääkö komissio tämän taloudellisen ja sosiaalisen kehityssuunnitelman itsenäistymisneuvottelujen tulokseen? Eikö Gibraltarin alueen kunnianhimoinen kehittämissuunnitelma, jolla pyritään ratkaisemaan suurimmat ongelmat, olisi olennaisen tärkeä molemmilla puolilla olevien epäselvyyksien poistamiseksi? Michel Barnier'n komission puolesta antama vastaus (2. elokuuta 2002) Yhdistyneen kuningaskunnan ja Espanjan Gibraltarin asemaa koskevat neuvottelut ovat näiden kahden jäsenvaltion kahdenvälinen asia. Barcelonassa kokoontunut Eurooppa-neuvosto kehotti kuitenkin komissiota selvittämään, millä tavoin unioni voisi osaltaan osallistua aikanaan syntyvän sopimuksen soveltamiseen. Heti kun sopimus tehdään, komissio antaa asiaa koskevia ehdotuksia. El Campo de Gibraltarin alueella toteutetaan jo nyt rakennerahastoista ja koheesiorahastosta kaudella 20002006 rahoitettavia yhteisön toimenpiteitä. Tavoitteen 1 mukaisen yhteisön rahoituksen osalta voidaan todeta, että El Campo de Gibraltar saa osarahoitusta Andalusiaa koskevasta toimenpideohjelmasta (yhteisön rahoitusosuus 7,8 miljardia euroa). Koheesiorahastosta alueella osarahoitetaan kiinteän yhdyskuntajätteen käsittelyyn ja San Roquen (yksi Gibraltarin seitsemästä kunnasta) satamapalveluihin liittyviä infrastruktuureita. Lisäksi El Campo de Gibraltar osallistuu Interreg IIA -yhteisöaloitteeseen Marokon ja Espanjan välisen ohjelman puitteissa.
KIRJALLINEN KYSYMYS E-2068/02 esittäjä(t): Mark Watts (PSE) komissiolle. Elävien eläinten tuonti Keski- ja Itä-Euroopan maista.



Virallinen lehti nro 028 E , 06/02/2003 s. 0176 - 0177



KIRJALLINEN KYSYMYS E-2068/02 esittäjä(t): Mark Watts (PSE) komissiolle (12. heinäkuuta 2002) Aihe: Elävien eläinten tuonti Keski- ja Itä-Euroopan maista Voisiko komissio kertoa minulle kuinka monta alle 6 kuukauden ikäistä (i) vasikkaa ja (ii) karitsaa tuotiin Euroopan unioniin Keski- ja Itä-Euroopan maista vuonna (a) 2000 ja (b) 2001, ja kuinka monta eläintä kutakin lajia meni kuhunkin jäsenvaltioon näiden kahden vuoden aikana? Franz Fischlerin komission puolesta antama vastaus (12. elokuuta 2002) Komissiolla ei ole mitään tietoja tuotujen vasikoiden iästä. Elävien nautaeläinten painokriteerien perusteella voidaan kuitenkin esittää seuraavanlainen jako yhteisöön tuonnissa KIE-maista vuosina 2000 ja 2001: >TAULUKON PAIKKA> Lampaiden tuontitiedot KIE-maista ovat seuraavat: >TAULUKON PAIKKA>
KIRJALLINEN KYSYMYS P-2622/02 esittäjä(t): Bert Doorn (PPE-DE) komissiolle. Sliedrechtin suojapatojen vahvistaminen ja sitä koskevan päätöksenteon lykkääminen uudelleen sekä komission vastaus suulliseen kysymykseen H-0578/02.



Virallinen lehti nro 028 E , 06/02/2003 s. 0247 - 0248



KIRJALLINEN KYSYMYS P-2622/02 esittäjä(t): Bert Doorn (PPE-DE) komissiolle (12. syyskuuta 2002) Aihe: Sliedrechtin suojapatojen vahvistaminen ja sitä koskevan päätöksenteon lykkääminen uudelleen sekä komission vastaus suulliseen kysymykseen H-0578/02 Sliedrechtin suojapato-osastoja koskeneeseen suulliseen kysymykseeni H-0578/02(1) 3. syyskuuta 2002 antamassaan vastauksessa komissio ei anna yhtäkään hyväksyttävää syytä sille, miksi kyseisen asian käsittely etenee niin tavattoman hitaasti. Komissio ainoastaan toistaa sen, että se arvioi edelleen Alankomaiden hallituksen antamaa yksityiskohtaista vastausta komission 26. heinäkuuta 2001 antamaan perusteltuun lausuntoon. On kuitenkin huomattava, että komissio vastaanotti kyseisen yksityiskohtaisen vastauksen jo viime vuoden lokakuun 11. päivänä. Onko komissio tietoinen siitä, että tässä on kyse suojapadon vahvistamista koskevasta päätöksenteosta, jota on lykätty jo useaan otteeseen Euroopan komission asiaan puuttumisen johdosta? Onko komissio tietoinen siitä, että padon vahvistamista koskevan päätöksenteon lykkääminen uudelleen voisi johtaa vaarallisen tilanteen muodostumiseen? Onko komissio tietoinen siitä, että vitkastelu tämän kysymyksen käsittelemisessä merkitsee ankaraa kolausta niiden kansalaisten luottamukselle, jotka olivat panneet toivonsa Euroopan komission aktiiviseen osallistumiseen kyseiseen hankkeeseen? (1) Kirjallinen vastaus 3.9.2002. Margot Wallströmin komission puolesta antama vastaus (10. lokakuuta 2002) Komission oli alun perin huolissaan siitä, ettei suojapatohankkeiden ympäristövaikutusten arvioinnin tarvetta koskeva Alankomaiden lainsäädäntö ollut riittävän laaja tiettyjen julkisten ja yksityisten hankkeiden ympäristövaikutusten arvioinnista 27. kesäkuuta 1985 annetun neuvoston direktiivin 85/337/ETY(1) nojalla. Käynnissä olevan rikkomista koskevan menettelyn aikana Alankomaat on antanut uutta lainsäädäntöä tällä alalla. Komission käsityksen mukaan uusi lainsäädäntö on entistä tyydyttävämpi perusta sen arvioimiseksi, onko suojapatohankkeiden ympäristövaikutuksista tehtävä arvio. Komissio katsoo, että uudessa lainsäädännössä otetaan huomioon Sliedrechtin suojapatojen erityispiirteet, ja toivoo, että kyseistä suojapatohanketta koskeva asia saadaan pian vietyä päätökseen. (1) EYVL L 175, 5.7.1985. Direktiivi sellaisena kuin se on muutettuna 3. maaliskuuta 1977 annetulla neuvoston direktiivillä 97/11/EY, EYVL L 73, 14.3.1997.
KIRJALLINEN KYSYMYS P-1013/02 esittäjä(t): Hans-Peter Martin (PSE) komissiolle. Yritysfuusioiden valvonta vuonna 2001.



Virallinen lehti nro 028 E , 06/02/2003 s. 0063 - 0064



KIRJALLINEN KYSYMYS P-1013/02 esittäjä(t): Hans-Peter Martin (PSE) komissiolle (5. huhtikuuta 2002) Aihe: Yritysfuusioiden valvonta vuonna 2001 Euroopan komissio valvoo vuosittain yritysten fuusioita. Niiden lukumäärä ilmeisesti nousee vuosi vuodelta. Esimerkiksi vuonna 1999 fuusioita oli selvästi alle 300, mutta vuonna 2000 niitä oli jo selvästi enemmän. Onko mahdollista saada yleiskatsaus fuusioista, jotka komissio on tutkinut viime vuosina? Haluaisin sekä fuusioiden kokonaismäärän että hyväksyttyjen fuusioiden lukumäärän ja tarkastettujen yritysten yksityiskohtaisen erittelyn. Mario Montin komission puolesta antama vastaus (17. toukokuuta 2002) Keskittymistoimien seitsemän vuotta jatkuneen vilkastumisen jälkeen komissiolle tehtyjen keskittymäilmoitusten määrä väheni jonkin verran vuonna 2001 (335:een vuoden 2000 345:stä). Vuonna 1999 tehtiin 292 ilmoitusta. Vuonna 2001 komissio teki 332 päätöstä, jotka koskivat ehdotettujen keskittymien soveltumista yhtenäismarkkinoille. Näistä 20 seurasi perusteellisia tutkimuksia (joiden perusteella kiellettiin viisi keskittymää, viisi hyväksyttiin ilman ehtoja ja kymmenen ehdollisesti) ja 13 tapauksessa tehtiin päätös keskittymän ehdollisesta hyväksymisestä alustavan tutkimuksen (ensimmäinen vaihe) jälkeen. Komissio hyväksyi 312 tapausta ensimmäisen vaiheen tutkimusten perusteella. 140 ensimmäisen vaiheen hyväksymispäätöstä (45 prosenttia tapauksista) tehtiin syyskuussa 2000 käyttöön otetun yksinkertaistetun menettelyn mukaisesti. Näiden 332 päätöksen lisäksi komissio teki sulautuma-asetuksen(1) 9 artiklan nojalla seitsemän siirtämispäätöstä, joissa tapausten arviointi siirrettiin jäsenvaltioiden oikeudellisen toimivallan alaisuuteen. Komissio käynnisti perusteelliset tutkimukset 22 tapauksessa. Niistä kolmessa tutkimukset olivat vuoden lopussa kesken. Luettelo vuonna 2001 tutkituista tapauksista, jotka hyväksyttiin ehdollisesti ensimmäisen vaiheen tutkimusten perusteella, sekä tapauksista, joissa komissio aloitti perusteelliset tutkimukset, lähetetään suoraan arvoisalle parlamentin jäsenelle ja parlamentin sihteeristölle. Parlamentille esitetään tarkempi arviointi näistä tapauksista komission vuoden 2001 vuosikertomuksen esittelyn yhteydessä. (1) Neuvoston asetus (ETY) N:o 4064/89, annettu 21 päivänä joulukuuta 1989, yrityskeskittymien valvonnasta, EYVL L 395, 30.12.1989 suomenkielinen erityispainos, s. 82. Koko teksti on julkaistu uudelleen Euroopan yhteisöjen virallisen lehden numerossa, EYVL L 257, 21.9.1990.
KIRJALLINEN KYSYMYS E-2406/02 esittäjä(t): Jean Lambert (Verts/ALE) komissiolle. 13 palestiinalaisen militantin karkottaminen Länsirannalta.



Virallinen lehti nro 028 E , 06/02/2003 s. 0232 - 0232



KIRJALLINEN KYSYMYS E-2406/02 esittäjä(t): Jean Lambert (Verts/ALE) komissiolle (7. elokuuta 2002) Aihe: 13 palestiinalaisen militantin karkottaminen Länsirannalta Toukokuussa 2002 13 palestiinalaista karkotettiin Länsirannalta Jeesuksen syntymäkirkon piirityksen päätyttyä Betlehemissä. Tämä ryhmä on nyttemmin hajotettu siten, että mainittuja palestiinalaisia on Kyproksessa, Italiassa, Kreikassa, Espanjassa, Irlannissa, Portugalissa ja Belgiassa. Voiko komissio ilmoittaa minulle: - Missä olosuhteissa näitä miehiä pidetään? - Pidetäänkö heidät turvallisissa laitoksissa mainituissa Euroopan maissa? Christopher Pattenin komission puolesta antama vastaus (23. syyskuuta 2002) Komissio kiittää arvoisaa parlamentin jäsentä tämän esittämästä kysymyksestä, joka koskee Betlehemissä sijaitsevan Jeesuksen syntymäkirkon piirityksen seurauksena Länsirannalta karkotettujen palestiinalaisaktivistien pidätysoloja useissa jäsenvaltioissa ja Kyproksessa. Koska komissiolla ei ole asiassa toimivaltaa, sillä ei myöskään ole riittäviä tietoja vastatakseen kysymykseen.
KIRJALLINEN KYSYMYS E-2349/02

esittäjä(t): Alexandros Alavanos (GUE/NGL) komissiolle

(30. heinäkuuta 2002)

Aihe: Shiniasin kosteikkoalueen suojelu

Vastauksissaan kysymyksiini (P-2323/00(1) ja E-0332/01(2)) Attikan Shiniasin alueen liittämisestä Natura 2000 -verkostoon ja kyseisen kosteikkoalueen suojelusta komissio kertoi antavansa selkeän vastauksen asiaa tutkittuaan sen jälkeen, kun se on ottanut huomioon alueen luonnonsuojelullisen arvon sekä Kreikan viranomaisten vastauksessaan esittämät näkökohdat.

Kun otetaan huomioon, että komissio tutkii parhaillaan asiaa koskevaa virallista valitusta ja että Kreikan korkein hallintotuomioistuin hylkäsi ympäristöjärjestöjen kanteen, koska sitä ei jätetty ajoissa, kysyn komissiolta, onko se tutkinut asiaa ja ovatko tutkimukset edistyneet?

(1) EYVL C 72 E, 6.3.2001, s. 193.

(2) EYVL C 261 E, 18.9.2001, s. 82.

Margot Wallströmin komission puolesta antama vastaus

(23. syyskuuta 2002)

Komission tavoitteena asiassa, joka koskee olympialaisia varten suunniteltua soutu- ja melontakeskusta Schiniasissa Marathonin alueella Kreikassa, oli a) taata alueelle riittävä suoja lisäämällä se direktiivillä 92/43/ETY(1) perustettuun Euroopan ekologiseen verkostoon (Natura 2000) ja b) varmistaa, että tämä olympialaisten soutu- ja melontakeskuksen rakentaminen ja alueen hoito tulevaisuudessa toteutetaan siten, että alueen luonnonarvoja suojellaan ja alue kunnostetaan.

Sen jälkeen kun komissio vastasi parlamentin jäsenen edellisiin asiaa koskeviin kysymyksiin (P-2323/00 ja E-0332/01), Kreikan viranomaiset ovat toimittaneet uusia asiaa koskevia asiakirjoja ja heihin on oltu yhteydessä. Toimien ansiosta hankkeen suunnitelmaa on voitu parantaa alueen luontotyypeille aiheutuvien haittojen minimoimiseksi ja alueen ekologisen laadun parantamiseksi kunnostushankkeella. Myös kansallispuiston perustamisessa on edistytty: kansallispuiston hallinnosta on julkaistu ministeriöiden yhteinen päätös. Kosteikon kunnostusohjelman täytäntöönpanosuunnitelmaa ja kaikkien ehdotettujen töiden aikataulua on selkiytetty. Kansallispuiston hallinnosta vastaavan elimen perustamisesta ja toiminnasta valmistellaan kansallista lainsäädäntöä (presidentin asetus).

Elokuussa 2002 Kreikan viranomaiset ehdottivat Schinias-Marathonin aluetta yhteisön tärkeänä pitämäksi alueeksi ja toimittivat komissiolle sitä koskevat tietolomakkeet, alueen digitaalisen kartan ja lisätiedot, jotka vaaditaan, jotta aluetta voidaan ehdottaa Natura 2000 -verkkoon. Komissio tutkii näitä asiakirjoja parhaillaan.

Näyttää siis siltä, että asiassa on toistaiseksi edistytty hyvin. Komissio voi tehdä johtopäätökset koko ehdotuksen yhteensopivuudesta alueen luonnonsuojeluarvon kanssa sekä arvioida ehdotuksen asianmukaisuuden tutkittuaan sille toimitetut tiedot. Tämä ei tarkoita sitä, etteikö komissio voisi esittää Kreikan viranomaisille lisäkysymyksiä erityisesti Schinias-Marathonin kansallispuiston hallinnosta vastaavan elimen perustamisesta, toiminnasta ja rahoituksesta.

(1) Neuvoston direktiivi 92/43/ETY, annettu 21. toukokuuta 1992, luontotyyppien sekä luonnonvaraisen eläimistön ja kasviston suojelusta (EYVL L 206, 22.7.1992, s. 7).